እሞ ኸኣ ኣብ ጸለምትን ካልኦት ውሁዳን አህዛብን ዝብል ሕቶ ክለዓል እንከሎ፡ ኣብ ኣመሪካ ሰባት ብረት ዓዲጎም ክሕዙ ስለዝፍቀድ ነብስና ክንከላኸል ኢልና ኢና ተኲስና። ደው በል ምስተባህለ፡ ኣብ መኪንኡ ሃሰስ መሰስ ክብል ስለዝፈተነ ብረት ዘውጽእ ዘሎ መሲሉኒ/ና ወዘተ ዝብል ምኽኒት እዮም ዝህቡ ትብል ኣስገደት። ብቐንዱ እውን እቲ ገበን ፈጺሙ ተባሂሉ ዝኽሰስ ፖሊስ ኣብ ቤት ፍርዲ ምስ ቀረበ ምስቲ ዝፈጸሞ በደልን ግህሰትን ዝዳረግ ፍርዲ ስለዘይወሃቦ፡ ዝበዝሕ ክስታት እውን ብሓውሲ ዕበጦ ዕበጦ ስለዝውዳእ ጸለምቲ ኣፍሪቃውያን ኣመሪካውያን ፖሊስ እናኽርእዩን ብዝኾነ ይኹን ምኽንያት ደው ክብሉ ምስ ዝሓቶም ከይትኩሰሎም ከምዝጭነቑ እዮም ዝዛረቡ። ከም ጆርጅ ፍሎይድን ካልኦትን" በጃኻ ከይትትኩሰለይ፡ በጃኻ ከይትቐትለኒ፡ ከተንፍስ ኣይክእልን ኣለኹ፡ ከተንፍስ ይጽገም ኣለኹ፤ በጃኻ እግርኻ ካብ ክሳደይ እለየለይ" እናበሉ ዝተቐትሉ ጸለምቲ ኣመሪካውያን ውሑዳት ኣይኮኑን። ምንጪ ስእሊ, EPA ኣብቲ ዜጋታት ብረት ክሕዝሉ ዘይፍቀድ ሃገራትከ?
